16. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 147 της 2/7 Μαρτ. 1989 (ΦΕΚ Α΄ 70)  Τροποποίηση του Π.Δ. 108/83 (Α΄ 49)  Προϋποθέσεις ενισχύσεως απροστατεύτων παιδιών» όπως αυτό τροποποιήθηκε και συμπληρώθηκε μεταγενέστερα.  Έχοντας υπόψη: 1.Τις διατάξεις: α.Του άρθρ. 3 του Νόμ. 4051/60 (Α΄ 68) «Περί ενισχύσεως απροστατεύτων παίδων». β.Του άρθρ. 23 του Νόμ. 1558/85 (Α΄ 137) «Κυβέρνηση και Κυβερνητικά όργανα». γ.Των άρθρ. 1, 5 και 7 του Π.Δ. 437/85 (Α΄ 157) «Καθορισμός και ανακατανομή των αρμοδιοτήτων των Υπουργείων». 2.Την αριθ. 904/30.11.1988 (Β΄ 863) απόφαση του Πρωθυπουργού και του Υπουργού Υγείας, Πρόνοιας και Κοινωνικών Ασφαλίσεων «Γενικές και ειδικές αρμοδιότητες Υφυπουργών Υγείας, Πρόνοιας και Κοινωνικών Ασφαλίσεων». 3.Την αριθ. 1002081/28/89 (Β΄ 10) απόφαση του Πρωθυπουργού και του Υπουργού Οικονομικών «Ανάθεση αρμοδιοτήτων στον Υφυπουργό Οικονομικών Ηλία Παπαηλία». 4.Την αριθ. 55/89 γνωμοδότηση του Συμβουλίου της Επικρατείας, με πρόταση των Υφυπουργών Οικονομικών και Υγείας, Πρόνοιας και Κοινωνικών Ασφαλίσεων, αποφασίζουμε: Άρθρ.1.-Τα εδάφ. α΄ και β΄ της παρ. Ι του άρθρ. 2 του Π.Δ. 108/83 (Α΄ 49), όπως αυτά αντικαταστάθηκαν με το άρθρ. 2 παρ. Ι του Π.Δ. 286/88 (Α΄ 132), τροποποιούνται μόνο όσον αφορά στο ποσό του μηνιαίου οικογενειακού εισοδήματος που πρέπει να συντρέχει για την έγκριση μηνιαίας οικονομικής ενίσχυσης στις οικογένειες που διαβιούν απροστάτευτα παιδιά καθώς και στον καθορισμό του ποσού της μηνιαίας οικονομικής ενίσχυσης που παρέχεται για κάθε απροστάτευτο παιδί, ως ακολούθως: «Για τα παιδιά που διαβιούν με τους γονείς τους, καθώς και για τα παιδιά που διαβιούν με συγγενείς τους κατ’ ευθείαν μεν γραμμή απεριόριστα, εκ πλαγίου δε, μέχρι και του τρίτου βαθμού συγγενείας εξ αίματος ή εξ αγχιστείας, το οικογενειακό εισόδημα δεν θα πρέπει να υπερβαίνει, για οικογένεια μέχρι τριών μελών, το ποσό των ογδόντα χιλιάδων (80.000) δρχ. το μήνα, που αυξάνεται για κάθε επί πλέον μέλος κατά επτά χιλιάδες (7.000) δρχ.». Τα παλαιά εδ. α’ και β’ αντικαταστάθηκαν με το μέσα σε «       » εδάφιο από το άρθρ. 1 Π.Δ.148/ 11- 20 Ιουν.1997  (ΦΕΚ Α’ 127). Σύμφωνα δε με το άρθρ. 4 του ιδίου Π.Δ.148/1997 η ισχύς του αρχίζει από 1/7/1997.  -«Οι ετήσιες αναθεωρήσεις των αποφάσεων έγκρισης μηνιαίας οικονομικής ενίσχυσης των επιδοτουμένων, θα γίνονται με την προσκόμιση των απαιτουμένων δικαιολογητικών στην Υπηρεσία, χωρίς τη διεξαγωγή Κοινωνικής έρευνας, εκτός αν η Κοινωνική Υπηρεσία κρίνει την διεξαγωγή αναγκαία,  λόγω της αδυναμίας διαμορφώσεως κρίσεων ως προς την αναθεώρηση, με βάση τα προσκομισθέντα δικαιολογητικά. Το παλαιό εδ. γ’, όπως είχε αντικατασταθεί από το άρθρο μόνο Π.Δ.417/23 – 30 Νοεμ.1990 (ΦΕΚ Α’ 62), αντικαταστάθηκε και πάλι ως άνω από το άρθρ.2 Π.Δ.148/11-20 Ιαν.1997 (ΦΕΚ Α’ 197). Σύμφωνα δε με το άρθρ.4 ιδίου Π.Δ. 148/1997 η ισχύς του αρχίζει από 1/7/1997. Άρθρ.2.-Η ισχύς του Δ/τος αυτού αρχίζει από 1ης Απρ. 1989. (Αντί για τη σελ. 170,05(α) Σελ. 170,05(β) Τεύχος 1305 Σελ. 3 Ενίσχυση απροστάτευτων παιδιών 35.Δ.η.16   688  35.Δ.η.16 Ενίσχυση απροστάτευτων παιδιών   689 